TENTAMEN  INAUGURALE 


QUjEDAM  de 

IMMODICO  VINI  ET  SPIRITUS  AR¬ 
DENTIS  USU 

«  v 


COMPLECTENS. 


.  ■ 

, 


' 

■ 


, 


V 


* 

'•« 


:ra  ku.  .up 


:y,ookcoM! 


■ 


£  .  '  i  ’  .axaT-j.-.M-riijo:,"-’  -  . 


' 

... 


* 


1 


1 


- 

i 


1  ' 

, 


I 


TENTAMEN  INAUGURALE, 

Q.ILEDAM  DE 

IMMODICO  VINI  ET  SPIRITUS  AR¬ 
DENTIS  USU 

complectens; 

QUOD, 

ANNUENTE  SUMMO  NUMINE} 

EX  AUCTORITATE  REVERENDI  ADMODUM  VIRI 

B*  GEORGII  RAIRB,  SS.  T*  P. 

ACADEMLE  EDINBURGENjE  PRAEFECTI; 

NECNON 

amplissimi  SENATUS  ACADEMICI  consensu ,  et 
nobilissimas  FACULTATIS  MEDICAE  decreto; 

$to  $ratiu  t>octoris, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS  : 

ERUDITORUM  EXAMINI  SUBJICIT 

T.  MACCARTHY, 

hibernus. 


Boundless  intemperance 

In  nature  is  a  tyranny  ;  it  hath  been 

The  untimely  emptying  of  the  happy  throne, 

And  fall  of  many  kings.  Shakespeare. 


•  iy.  Nonas  Augustas,  hora  locoque  solitis. 


EDINBURGI : 

EXCUDEBAT  P.  NEILL. 


MDCCCX1X. 


<v 


"  r  -  :  ;  .•  - 


mi  r/.a  \Ji 

hl  mjti uris  :ra  mi v  cokiommi 


U8TI  giT^ara 


*  *•  « 


*• 


<ao  js> 


.i*AO-/i  Oir  »:\\?.  trivi  l\j  .!/.k 


nr  *  ■"  »i.ma  '7i  aTi.riHiVroxjA  za 


X  ;  1  ■  i:  5  ■  m 

; ITO':;  'i  i u ■* , : ia: v  r  U4>raAOA 


■tu  ,aj  '.atTO  \0\W&akOk  %Vr?kW3»  li  wuniu 
;  OTMOM  3.0\a:v\f.  ^Vrk^AUDk'*  3MIU-,  umd» 


•  taiiotieC3  iJtf&  j&  ot!?  • 


w 

:>  ~  m  ’C  £  '•• 

i 

,  V. 


.»33  ,  ■ 


.  ...  i,-  ..  c  ■  ■  1  i: 

\  t 

ntn<5  ifixsrl  i:  ;*(fn  -V  -  ;  -:  -  M  - 


to:  njfiJ  3pt*«u»i  yi  t  'to  ;',nl  ._>v-r .»  /Io;:. Lai;  sTi' 


..  i  .n  •  /ai?. 


X • xy> . . 


SPECTATISSIMO  ET  PR^CLARO 


ANDREiE  DUNCAN  seniori; 

M.  D.  S.  R.  &  A.  SS.  ED. 

COLL.  REG.  MED.  EDIN.  SODALI, 

medicina;  theoretic^;  in  hac  academia 

PROFESSORI, 

i 

VIRO 

ARTIS  APOLLINARIS  PERITISSIMO, 
DOCTRINAQUE  VARIA  IMBUTO, 

OB  EGREGIAS  ANIMI  DOTES,  ET  CORDIS 
BENEVOLENTIAM 
OMNIBUS  PERCARO, 

QUEM  NULLUS  UNQUAM  OPEM  FRUSTRA  ROGAVIT 
iERUMNIS  IMPLICITUS  ; 

HANC  DISPUTATIONEM, 

ANIMO  GRATISSIMO, 

SUMMAQUE  OBSERVANTIA, 

SACRAT 


AUCTOR. 


on  AXWi  t:t  oMtaaiTATO.f 

■AUil  £ 


•m'  •  .*  '&  .3  . i- . 


» 


f  .V>'v  .(!3TM  In  .  .r 

- 


a  «  n/ 


«,  '  "  •  v  0 


.  .  :•■■■“ 


' 


.i!-a>:otr.  j.saia  ovrAr 

# 


c(jr.(2felTAKO  OMmA, 


> 


1 


. 


' 


VIRO  GENEROSO, 


AMICO  SUO  PRiESTANTISSIMO, 

HENRICO  P.  PALMER, 

ARMIGERO, 

.  \ 

COL.  REG.  CHIRURG.  LOND.  SOC. 

APUD  GRENADAM, 

ARTEM  SUAM  SUMMO  CUM  ERUCTU  EXCOLENTI, 

/ 

HOC  CALIMI  JUVENILIS  TENTAMEN, 

VINCULUM  ISTIUS  AMICITIAE,  QUA  NIHIL 
ARCTIUS  NEC  UBERIUS, 

* 

SACRUM  ESSE  VULT 

THOMAS  MACCARTHY. 


honoris  justi  amore ,  amicitia  jideli ,  et 
indole  praeclara ,  sapientium  aestimatio  honorumque  com¬ 
parari  possit ,  nullus  eadem ,  quam  Tu,  dignior  est.  Si 
animi  liber  alitas,  ingenii  acumen,  morumque  elegantia, 
admirationem  et  observantiam  vindicent,  nemo  illas.  Te, 
amico  care,  justius  meretur.  Hoc  animi  in  Te  grati  ob 
multa  mihi  donata,  testimonium  parvum  sed  sincerum 
accipias  oro.  Diu  vivas  et  valeas,  lectus  tuis  omnibus 
intersis,  serus  in  coelum  redeas,  aurceque  felices  tibi  sem- 
per  afflent,  spero,  ac  imo  pectore  voveo.—  V ale. 

r  obis,  Carissimi  Fratres,  quantas  debeo  gra~ 
tes,  propter  curam  vere  paternam ,  qua  me  fovistis ,  non 
possum  verbis  consequi.  Munificentia  animorum  tuo¬ 
rum  infinita,  solicitudo  diuturna  indefessaque  meo  nomi¬ 
ne,  singulas  sententias,  quarum  potior,  teneras,  evocant. 
Quantulecunque  hocce  opusculum  sit,  attamen  utpote 
mihi  occasionem  grates  vobis  publicas  reddendi,  ob  tot 
ac  tam  magna  beneficia  in  me  semper  libentissime  collata, 
praebet,  nunquam  obliviscenda,  Amici  mihi  optimi  ojfero. 
— Valete . 

“  Though  I  look  old,  yet  I  am  strong  and  lusty 
“  For  in  my  youth  I  ne  ver  did  apply 
“  Hot  and  rebellious  liquors  to  my  blood ; 

“  Therefore  my  age  is  as  a  lusty  winter, 

“  Frosty  but  kindly”  Shakespeare. 

TENTAMEN  INAUGURALE, 


QU/EDAM  1)E 

IMMODICO  VINI  ET  SPIRITUS  AR¬ 
DENTIS  USU 

COMPLECTENS. 


Auctore  T.  Maccarthy. 


(Quoniam,  laurum  medicam  ambituros,  ali¬ 
quod  de  re  medica  conscribere  oporteat,  legibus 
Almae  hujus  Academiae  obtemperaturus,  de  ef¬ 
fectibus,  quos  immodicus  vini  et  spiritus  ar¬ 
dentis  usus  corpori  humano  infert,  breviter 
agere  decrevi,  praeterita  omni  mentione  his- 
toriae  naturalis,  et  dotum  chymicarum  vini,  nec- 
non  rerum  quarundam  noxiarum  quibuscum 
liquores  fermentati  saepe  inquinantur.  Notissi¬ 
mum  est  enim  omnibus,  ebrietatem  multis  et 
gravissimis  morbis  originem  praebere,  quorum 
nonnulli  statim  exitium  afferunt,  dum  alii  lente 

et  crudeliter  constitutionem  subruunt.  Summae 

/  • 

equidem  aerumnae  hoc  diro  fonte  enascuntur. 
Veritas  harum  assertionum  rata  fit,  non  solum 
propagatione  morborum,  verum  etiam  tota  sub¬ 
versione  felicitatis  domesticae,  et  depravatione 
omnium  facultatum  pretiosarum,  cum  corporis 
tum  mentis. 

Non  oportet  credamus,  ab  hominibus  natu¬ 
raliter  liquores  meracos  appeti,  nam  si  aetati 
ineunti  et  tenerae  animum  demus,  adhuc  impe¬ 
ritae  voluptatum,  quae  inde  oriuntur,  sentimus, 
quamprimum  gustaverint,  fere  respuere  ;  nec 
aliter  res  se  habet  quod  ad  adultos,  priusquam 
prava  consuetudo  fastidium  natura  instillatum 
vicerit ;  quam  legem  optimo  concilio  Divinus 
Artifex  instituit.  Sic  consuetudo  vim  naturae 
acquirit,  id,  quod  multae  res  aliae  luculenter 
edocent. 

Nonnullae  sunt  causae,  quae  homines  ad 
vinum  et  spiritum  ardentem  ingurgitanda  pro¬ 
clives  reddunt.  Aliquando  ex  fallaci  opinione, 
scilicet,  vires  concoctrices  et  valetudinem  inde 
confirmari,  originem  trahit ;  nonnunquam  etiam 
ex  desidia,  nutrice  plurium  malorum,  et  in¬ 
teritu  multarum  millium  animarum  oritur  ; 

amor  societatis  alia  est  causa  ebrietatis ;  anxietas 
et  moeror  quoque  ad  eandem  ducunt,  et  facile 
praetextum  tali  praeter  naturam  desiderio  indul- 
gendi  suggerunt ;  multi  nimirum  potando  curas 
et  aerumnas  abigere  conantur ;  postremo,  saepe 
proficiscitur  ex  variis  negotiis,  quae  permultis 
locum  praebent  pocula  insidiosa  pergraecandi. 

Bibax  autem  incitamenta  alia  habet  praeter 
jam  enumerata.  Cogitur  consuetudini  assentire, 
appropinquante  enim  hora  solita  haustum  mag¬ 
num  sumendi,  sentit  cupidinem  immanem  am- 
pullam  petere  levamini  sensuum  molestorum, 
qui  illum  circa  praecordia  torquent,  et  quos 
pauci,  sine  magna  animi  fortitudine,  sustentare 
possunt. 

Sic  ebriosus  quietem  pro  tempore,  per  eandem 
intemperantiam  iteratam  adipiscitur.  Sed  haec 
auget  periculum,  quia  alcohol  istiusmodi  est,  ut 
incitatio  ab  eodem  accensa,  usu  sensim  minua¬ 
tur  ;  itaque  ad  eundem  gradum  hilaritatis  et 
quietis  obtinendum,  potionis  modus,  ita  ut  vi¬ 
tari  nequeat,  augendus  est  \  unde  cacoethes  bi¬ 
bendi  quotidie  invalescit,  et  paulatim  vitiat  cor¬ 
pus.  Haec  probe  confirmantur  verbis  Gulielmi 
Heberden  sequentibus  :  “  Spiritus,  qui  voca- 

“  tur  vini,  et  vinum  aqua  mixtum,  cane  pejus 
“  et  angue  sunt  vitanda.  Etenim  plures  co- 
“  gnovi,  qui  horum  usu  sensim  sese  assuefecerunt 
“  liquoribus  vinolentis,  quibus  indies  meraciori- 
“  bus  sumptis  brevi  omnino  carere  non  potue- 
“  runt,  donec  ex  sobriis  et  sanis  facti  sunt 
“  ebriosi  et  valetudinarii ;  tam  animorum,  quam 
“  corporum  debilitate,  gravissimas  hujus  erroris 
“  poenas  luentes.”  Sic  omnia  mala  ebrietati 
propria  indies  in  pejus  ruunt,  et  ad  summum 
magnitudinis  transeunt,  infaustumque  horni- 

nem,  etiam  florente  aetate,  ad  sepulchrum  prae- 
cox  nimium  festinant. 

Hoc  in  loco  aliquod  notabo  de  phaenomenis 
inter  bibendum  editis.  Vinum  modice  sump¬ 
tum,  in  pectore  initio  gratum  excitat  sensum, 
et  miram  animi  tranquillitatem  ;  vires  imagina¬ 
tionis  magis  vividae  fiunt,  et  facultates  omnes 
mentis  accuuntur ;  vis  musculorum  multum  in¬ 
tenditur  ;  actio  cordis  et  arteriarum  ubique  inci¬ 
tatur  ;  calor  jucundus  per  totum  corpus  diffun¬ 
ditur,  et  secernenda  promoventur  ;  moesti  dolo¬ 
res  animi  sublevantur;  et  curae  omnes  mundanae 
deponuntur. 

Corpore  vino  accenso,  mens  tantum  res  amoe¬ 
nas  et  delectabiles  secum  revolvens,  quaesitissi¬ 
mis  voluptatibus  fruitur.  Tunc  amator  mirans 
incantamenta,  venustatesque  amicae  animo  fin¬ 
git,  antea  praetermissas,  et  cuique  animi  motui 
indui get,  qui  ardorem  cupidini  adjicere  potest ; 
tunc  infirmus,  valens,  et  meticulosus  fortis  eva¬ 
dit,  etiam  tristis  hypochondriacus,  haud  secus 

ac  integer  lusui  operam  dat,  et,  gratis  sensibus 

/ 

stimuli  vinosi  manentibus,  tripudit. 

Haec  sunt  gaudia  Bacchi  benigna,  et  felix  es¬ 
set  levibus  huic  deditis,  si  intra  hos  limites  se 
contenerent.  Sin  aliquis  plus  vini  meracioris 
nunc  bibat,  facultates  ad  intellectum  pertinen¬ 
tes,  in  motus  violentos  suscitantur,  et  quicquid 
agit,  aut  dicat,  errores  mentis  judicantis  prodit ; 
quaeque  indolis  macula  plane  se  ostendit ;  et 
arcana  pectoris  aperte  revelantur. 

Mens  exculta,  bene  erudita,  et  cui  constant 
omnia,  etiam  in  ebrietate  cernitur;  nullam  pa¬ 
trat  contumeliam,  nulla  jurgia  provocat,  et  au¬ 
res  ab  injuriis  avertit.  Hujusmodi  viri,  ple¬ 
rumque  sub  imperio  vini,  eandem  sententiarum 
elegantiam,  et  morum  urbanitatem,  exhibent,  ut 
ubi  sobrii.  Sed  quantum  ignarus  et  indoctus 

ab  illis  distat  ?  in  hoc  conspicimus  naturam  ha¬ 
bitu  ignobilissimo  instructam,  et  amentiam  in 
specie  pessima  donatam. 

Sic  inter  pocula  foecunda  alios  spectamus 
mites,  benevolentes,  .et  lenes ;  dum  alios,  atroces, 
iracundos  et  inexorabiles ;  nonnulli  sunt  inimicis 
comiores,  et  injuriaram  obliti ;  alii  in  amicos 
sunt  arrogantes,  et  ultionis  diu  sopitae  memores, 
quo  fit,  ut  dirae  et  asperae  simultates  agitentur, 
quae  animum  ad  facinora  maxime  impia  patran¬ 
da  impellunt. 

Fines  autem  sunt  huic  comissationi,  quos  ul¬ 
tra  nemo  fere  progredi  impune  potest,  vel  sal¬ 
tem  haud  sine  nimio  discrimine  ;  vertigo  enim 
nunc  et  stupor  superveniunt ;  ambulatio  est  in¬ 
certa  ;  artus  titubantes  vix,  aut  ne  vix  quidem, 
corpus  sustinere  possunt ;  vox  faucibus  haeret ; 
facies  tumet,  et  erubescit ;  huc  illuc  volvuntur 
oculi,  micant,  et  ex  orbibus  exilituri  videntur, 
visusque  depravatur  : 

- Their  feeble  tongues, 

Unable  to  take  up  the  cumbrous  word, 

Lie  quite  dissolved.  Before  their  maudlin  eyes, 

Seem  dim,  and  blue,  the  double  tapers  dance, 

Like  the  sun  wading  though  the  misty  sky, 

Then  sliding  soft  they  drop.  Thomson. 

Cum  huc  usque  ventum  est,  ventriculus  ni¬ 
mis  oneratus,  et  maxime  stimulatus,  nonnun- 
quam  nausea  et  vomitu  corripitur  ;  summa  de¬ 
bilitas  totam  corporis  compaginem  pervadit,  quse 
plures  horas,  imo  vero  interdum  aliquot  dies 
perstat,  ita  ut  homo  impotens  muneribus  solitis 
fungendi  fiat.  Sic  voluptates  vini  homines  su¬ 
per  sphaeram  naturalem  attollunt  mortalium,  et 
eos  belluis  aequando  finiunt,  nec  raro  infelix 
jam  ebrius  subito  absumitur. 

Tantum  hactenus  proximis  vini  effectibus  me¬ 
moratis,  nunc  de  eo  dicam,  quod  attinet  ad  mor¬ 
bos  producendos ;  diu  etenim  fere  omnibus  li¬ 
quet,  crebram  ebrietatem,  nonnullorum  maxi¬ 
me  lugubrium  morborum,  quibus  genus  huma¬ 
num  patet,  fundamentum  jacere. 

Inter  hos  Apoplexia  imprimis  nobis  conside¬ 
rantibus  se  offert.  Cerebrum,  organum  prima¬ 
rium  sensus  et  motus,  serius  ocyusve  vino  et  spi¬ 
ritu  ardente  afficitur,  vel  directo  nexu  nervoso, 
vel  oblique  per  systema  sanguiferum  ;  prout  li¬ 
quor  sit  dilutior,  aut  saturior,  aut  pro  copia  ac¬ 
cepta.  Mortes  subitae  quas  toties  inter  biben  ¬ 
dum  contingisse  audivimus,  satis  certo  testan¬ 
tur  apoplexiam  ab  hoc  statu  induci ;  et  haud  ab- 

simile  est  mortem,  quoties  ebrietati  accedit,  fere 
semper  huic  morbo  deberi.  Apoplexia  vero  te¬ 
mulenta  non  semper  in  mortem  subitam  desinit, 
sed  post  horas  paucas  plerumque  evanescit ;  ni¬ 
mis  saepe  autem  repetita,  mobilitatem  generis 
nervosi  delendo,  et  vasa  sanguinea  debilitando, 
congestioni  locum  facessit  ;  hinc  apoplexia,  si¬ 
mul  omni  exitio  impendente,  perpetuo  timenda 

% 

est,  vel  si  tantum  congestio  levior  acciderit,  pa¬ 
ralysis  in  una  alterave  specie  exitus  esse  potest, 
et  sic  vita  aegro  infelici  oneri  redditur. 

Cum  huc  usque  res  redactae  sunt,  miser  ebri¬ 
osus,  cursum  dissipationis  prope  perfecit ;  et  so¬ 
lummodo,  quasi  triste  monumentum  prioris  per¬ 
versae  rationis  vivendi,  spirat,  cujus  vix  aliquis 
misereri  oportet,  quippe  qui  sibi  ipsi  suas  aerum¬ 
nas  intulit.  Hujusmodi  miserandi,  generi  hu¬ 
mano  maxime  infesti,  a  suis  ejecti,  indies  se  of¬ 
ferunt,  quocunque  in  plateis  oculos  vertamus,  et 
isti,  etiam  in  hoc  pravitatis  statu,  ad  cyathos 
scatentes,  valetudinis  incuriosi,  atque  in  futu¬ 
rum  consulendi  socortes,  cupidissime  confugi¬ 
unt. 

Epilepsia  deinde  attentionem  sibi  vindicat ; 
haud  raro  ortum  ducit  ex  iisdem  causis,  quae 

apoplexiam  et  paralysin  pariunt,  et  quae  simile 
modo  agunt  ;  quamobrem  de  illa  non  verbis 
opus  est  hic,  utpote  quicquid  de  apoplexia  dic¬ 
tum  fuerit,  eidem  pariter  convenit. 

Mania,  aut  quaedam  alia  insaniae  species,  non 
raro  est  sequela  ebrietatis,  praesertim  ubi  pro¬ 
clivitas  ad  haec  mala  corpori  inest.  Secundum 
cel.  Culleni  opinionem,  proxima  insaniae  causa 
ex  quadam  inaequali  vis  cerebri  distributione 
pendet*  ;  quod  verisimile  est,  cum  variae  muta¬ 
tiones  morbidae  ex  sectionibus  insanorum  com¬ 
pertae  sunt,  auctoritati  subtilissimi  Morgagni 
innitentibus  f.  Quomodocunque  autem  res  se 
habeat,  satis  certo  cognitum  est,  structuram 

N  » 

cerebri  frequente  ebrietate  mutationem  quan- 
dam  subire;  at  qua  ratione  hoc  efficitur,  Natura 
adhuc  sacro,  uti  pleraque  alia,  involucro  texit. 

Palpitatio  cordis  et  syncope  sunt  fontes  ebri¬ 
oso  magni  cruciatus  ;  ex  irritabilitate  nervosa, 
per  vinolentiam  inducta,  oriri  videntur.  Sed 


*  Cullen's  First  Lires,  &c. 

t  Morgagni  de  Sed.  &c.  Lib.  i.  Epist  ii.  Art.  22.  Fpist.  iii. 
Art.  6.-1 6. 

effectus  interdum  quoque  sunt  vitiorum  organi¬ 
corum  cordis,  vel  partium  ei  adnexarum,  quae 
eandem  causam  saepe  agnoscunt.  Hoc  a  Mor¬ 
gagni  satis  comprobatur  ex  sectis  hominum  ca¬ 
daveribus,  qui  temulentiae  obnoxii  fuerunt*. 
His  malis  subditi,  angores  mortis  ipsius  praenun- 
ciis  similes  omni  hora  pati  videntur. 

Propter  nexum,  qui  inter  omnes  et  varias  cor¬ 
poris  partes  intercedit,  et  forsan  ob  proprias  cir¬ 
cumeuntis  sanguinis  determinationes,  diversae 
cutis  affectiones,  consuetudine  adbibendi  fre¬ 
quentissime  eduntur,  quae  spectacula  turpissima 
praestant. 

Oculos  etiam  vinolentia  malis  implicat,  sci¬ 
licet,  inflammatione,  quae  crebro  maculis,  cali¬ 
gine,  et  amaurosi  finitur. 

Nunc  mihi  est  in  animo,  effectus  vini  ventri¬ 
culo  et  visceribus  vicinis  strictim  agere. 

Cum  ventriculus  organum  est  delicatissimum, 
nii  mirum  est,  ut  ab  imgurgitanclis  liquoribus 
spirituosis  perturbetur.  Summum  ejus  momen¬ 
tum  in  oeconomia  animali,  necessitudinem  sanae 
actionis  amplissime  probat,  et  brevi  ebriosum 


*  Morgagni  de  Sed.  Lib.  ii.  Epist.  xxvi.  13.-37*  Epist.  xxviii. 

certiorem  facit,  se  normas  peccavisse,  quas  na- 
tura  providens  sapienter  designat.  Dyspepsia 
profecto  cum  longa  sua  cohorte  notarum  tristis¬ 
simarum  procul  dubio  citius  seriusve  bibacem 

i 

invadit.  Quamvis  hoc  fere  ab  omnibus  cognos¬ 
citur,  tamen  nonnulli  autumant,  tres  quatuorve 
cyathos  meri,  vel  pauxillum  spiritus  ardentis, 
ad  cibi  concoctionem  promovendam  multum 
operae  conferre.  Haec  autem  sententiae  pluri¬ 
mum  objicitur,  et,  me  judice,  nullis  documentis 
claris  sustentari  potest.  Credo  revera  illam  po¬ 
tissimum  inter  eos  morari,  qui  eorum  commo¬ 
dum  fingere  malunt,  ne  jucundo  stimulo  spoli¬ 
antur;  quia  genus  humanum,  semper  oblecta¬ 
tionis  avidissimum,  invite  mala  recenset,  quae 
praesens  propago  suorum  luxuum  sunt.  Por¬ 
ro  experimentum  a  Beddoes  institutum  *,  satis 
certo  demonstrat,  vinum,  ventriculo  sano,  non 
solum  cibi  concoctioni  non  auxiliari,  verum 
etiam  magnopere  obviam  ire.  Cullenius  opi¬ 
natur,  causam  proximam  dyspepsiae  esse  imbe¬ 
cillitatem  fibrarum  ventriculi  motricium  f  ;  veri¬ 
simile  est  etiam  succum  gastricum  mutationes 
\ 


*  Beddoes'  Hygeia. 


t  First  Lines. 

quasdam  subire,  quod  ad  quantitatem  et  dotes. 
Nihil  certius  has,  quam  usus  vini  immodicus, 
facit ;  quo  fit,  ut  ebriosi  jugiter  nausea,  vomitu, 
anorexia,  inflatione,  et  cardialgia  laborent,  cum 
omnibus  indiciis  comitantibus  concoctionis  vi¬ 
tiatae.  Quilibet  cibus  in  ventriculum  receptus 
fere  fastiditur,  vel  cito  in  fermentationem  aceto- 
sam  abit ;  eodem  tempore,  frequens  ructus,  sensus 
ardoris  ventriculi,  tormina,  modo  alvi  fluxus, 
modo  tarditas,  miseros  torquent.  Nec  nox  ta¬ 
cita  inducias  eorum  molestiarum  largitur,  nam 
quiete  placida  perraro  fruuntur,  et  insomniis 
terrificis  plerumque  vexantur ;  sic  parum  re¬ 
fecti  et  inhabiles  muneribus  vitae  obeundis,  sin¬ 
gulis  auroris  resurgunt,  nunc  ad  aerumnas  miti¬ 
gandas,  et  corporis  robur  nancissendum,  sti¬ 
mulo  assueto  confugiunt,  qui  demum  ex  diutur¬ 
na  consuetudine,  solitam  jucunditatem  dare,  aut 
pigritiam  excutere,  non  amplius  valet.  Jam 
jamque  ammi  facultates  penitus  collabuntur,  et 
potestas  sentiendi  ejus  obtunditur,  corpus  fit 
aptius  ad  impressiones  externas  suscipiendum, 
officia  vitalia  labefactantur,  summa  macies  eve- 
nit,  spes  intra  pectus  extingunur,  et  etiam  vita 
ipsa  vix  sane  exoptanda  esse  videtur.  Mors  so¬ 
la  vi  miseriis  finem  imponendi  pollet. 

Cadaveribus  incisis  spiritui  ardenti  dedito¬ 
rum,  ventriculus  quam  maxime  vitiosus  inven¬ 
tus  est.  Morgagni  ventriculum  vinolenti  se  de¬ 
texisse  narrat  gangraenosum,  et  mole  haud  pa¬ 
rum  ampliatum  *.  Bailieus  duodenum,  tu¬ 
more  scirrhoides  correptum,  et  ulcere  foetido, 
ab  eadem  ut  videtur  causa,  reperitf.  Fabrica 
etiam  duodeni  morbida  dd  ductum  communem 
choledocum  a  Doctore  Saunders  indigata  est, 
qu  >d  his  verbis  refert.  “  In  the  dissection  of 
“  those  who  have  beon  intemperate  dram  drink- 
“  ers,”  dicit  Saunders,  “  the  diseased  struc- 
“  ture  may  be  traced  from  the  stomach  along 
“  the  course  of  the  ductus  communis  ;  and  I 
“  have  frequently  seen  these  ducts  so  contract- 
“  ed  and  thickened,  that  they  could  not  trans- 
“  mit  bile  J.”  Ratio  igitur  icteri,  qui  tam  sae¬ 
pe  in  ebriosis  apparet,  in  aprico  erit. 

Ob  intemperantiam  vini,  jecur  morbi  saepe- 
numero  sedes  est.  Hepatitis,  tum  acuta,  tum 


*  Morg.  de  Sed.  &c.  lib.  i.  Epist.  xxiv.  Art.  35. 
t  Bailie’s  Morbid  Anatomy. 

X  Saunders'  Treatise  on  the  Liver . 

chronica,  ab  ea  frequenter  originem  trahit,  sed 
haec  saepius  ab  hoc  fonte  nascitur ;  impetum 
sanguinis  per  hoc  viscus,  et  idcirco  secretio¬ 
nem  bilis,  augendo  agere  videtur,  quae  simul 
redditur  acrior,  et  inde  inflammationem  chro¬ 
nicam,  et  fortasse  scirrhum  gignit.  Quae¬ 
cunque  vero  ratio  operandi  sit,  neminem  la 
tet,  ebrietatem  creberrimam  hepatitidis  longae 
causam  esse,  et  proprie  jecinori  prae  omnibus 
aliis  visceribus,  nocere;  ex  quo  factum  e^t, 
quod  viri,  cum  liquoribus  lautis  magis  dediti 
sunt,  vitiis  hujus  organi  frequentius  affligantur, 
quam  mulieres.  Signa  morbi,  de  quo  agitur, 
scilicet  hepatitidis  chronicae,  quaesitiora  sunt, 
cibi  fastidium  et  caeterae  dyspepsiae  notae,  alvus 
adstricta,  macies,  cutis  et  oculorum  flavedo,  at¬ 
que  dolor  obtusus  in  hypochondrii  dextri  regi¬ 
one,  ad  summum  humeri  tendens,  una  cum  ali¬ 
qua  hepatis  amplificatione ;  haec  tamen  mala 
aliquando  tam  lenia  sunt,  ut  parum  observen¬ 
tur  ;  nihilominus  jecori  patefacto  subesse  ab¬ 
scessus  comperti  sunt,  qui,  vita  perstante,  pau¬ 
lum  aut  nil  incommodi  facesserunt. 

Hepatitis  acuta  rarius  a  vinolentia  in  his  re¬ 
gionibus  enascitur,  quam  in  tropicis,  quod  ad 

stimulum  adjunctum  a  colore  corpori  impertitum 
referatur  oportet. 

Lien  et  pancreas  nequaquam  ab  hac  intempe¬ 
rantia  integritate  perfruuntur,  et  propter  molem 
auctam,  ductum  premendo  communem,  aliquan¬ 
do  icterum  inducunt.  Hoc  est  unum  indicio¬ 
rum  certissimorum,  quae  produnt  bibacem,  et 
digressiones  ex  praeceptis  naturae  simplicibus 
commonstrat. 

Hydrops  insanabilis  inter  cultores  Bacchi  non 
occasio  est  insueta,  et  perquam  saepe  fit  mortis 
praenuncius.  Plerumque  in  istis  ex  vitio  he¬ 
patis  oritur,  quod  circuitum  sanguinis  liberum 
per  hoc  organum  impediendo,  eundem  majore 
copia  in  venis  portarum  et  ramulis  plurimis  ef¬ 
ficit  ;  hinc  major  fit  renixus  sanguini  ex  arteriis 
propinquis  in  venas  fluenti,  et  ideo  praeter  natu¬ 
ram  incrementum  exhalationis  solitae  sequitur, 
a  quo,  illa  hydropis  species,  quae  Ascites  vocatur, 
infertur. 

Moles  jecinoris  aucta  non  raro  esse  hydrotho- 
racis  causa  videtur,  actionem  liberam  pulmonis 
prohibendo,  et  eo  modo  motui  sanguinis  in 
venas  pulmonales  obstando,  unde  arteriae  plus 
aequo  laticis  exhalant,  ut  immutabiliter  fit, 

quandocunque  iter  per  venas  in  aliqua  corporis 
parte  interpellatur. 

Verisimile  est  etiam,  debilitatem  universalem, 

•  * 
quae  in  corporibus  ebrietate  exinanitis  invalet, 

nonnihil  operae  conferre  posse  ad  hydropes  gig¬ 
nendas,  vasa  exhalantia  et  lymphatica  afficiendo. 
Sed  ab  hac  causa  debilitas,  hydropem  per  se, 
scilicet  nullis  existentibus  organorum  vitiis,  edit, 
necne,  habeo  non  dicere. 

Quamvis  rationem  podagrae,  ad  postremum 
in  ordine  morborum,  ex  abusu  vini  nascentium, 
retuli,  non  tamen  sequela  eo  minus  frequens 
hujus  intemperantiae  est. 

Podagra  toties  divitias,  ignaviam,  et  luxum 
comitatur,  ut  in  omni  aevo  proles  Bacchi  et  Ve 
neris  appellata  sit,  et  vere  equidem,  nam  raro 
nunquamve  in  domiciliis  paupertatis  conspicitur, 
vel  inter  eos  qui  duro  labore  victum  sibi  quae¬ 
rere  coercentur. 

Podagra  est  morbus  haereditarius,  scilicet,  cui 
indoles  corporis  propria  natura  instillata  favet ; 
quae  tamen  non  nisi  quibusdam  causis  excitanti¬ 
bus  illatis  accendi  solet.  Perraro,  uti  existimo, 
hac  proclivitate  jam  dicta  deficiente,  eandem 
progignere  valent.  Etiamsi  vero  proclivitas 

haereditaria  multum  valeat,  et  podagrae  accessio¬ 
nes  plurime  torserint,  frequenter  tamen  tempe¬ 
rantia  austera,  et  regimine  proprio,  feliciter  ei 
obstatur.  Non  desunt  exempla  talia.  Preterea 
Gregorius  noster  preclarus,  inter  praelegen- 
dum,  quibusdam  hoc  morbo  laborantibus,  se  me¬ 
deri  refert,  exercitatione  regulari,  et  victu  idoneo 
imperatis. 

Quod  ad  proximam  podagrae  causam  attinet, 
variae  opiniones  inter  se  diversae  accipiuntur, 
quae  tantum  arguunt  quam  praecipiti  cursu  mens 
humana  ad  rationes  inanes  confingendas  impel¬ 
latur,  quae  multo  saepius  arti  salutiferae  obstite¬ 
runt  quam  opitulatae  sunt. 

Aliquatenus  notatu  dignum  est,  quantum  iste 
morbus  saevissimus  apud  hodiernos  affectetur. 
Bene  multi  unumquodque  leve  valetudinis  ad¬ 
versae  genus,  qua  laborant,  inepte  aggredienti, 
podagrae  tribuunt,  dum  alii  revera  moliuntur  re- 

't  r  •  • 

novare.  Tanto  honore  equidem  tunc  temporis 
hic  morbus  est  apud  Britannos,  ut  “  plus  operae 
“  ad  gignendum,  vel  excitandum  eum,  quam  ad 
“  sanandum,  et  penitus  fugandum.” 

c 

Ebrietas  quoque  inter  causas  febris  excitantes 
collocatur ;  verum  enimvero  verisimilius  est, 
eam  agere,  debilitatem  eam  pariendo,  quae  aut 
viro  pestilenti,  aut  miasmiti  accipiendo,  corpus 
aptat. 

Hi  sunt  morbi  praecipui  vinolentia  exorti, 
qui  saepissime  se  offere  medico,  summamque  at¬ 
tentionem  postulare  videntur  ;  quanquam  mi¬ 
nime  difficile  esset  haud  paucos  alios  numera¬ 
re. 


Nunc  hanc  dissertationem,  animadvertendo, 
conficiam,  ut  si  usus  vini  prorsus  deponeretur 
nisi  ad  morbos  curandos,  vel  aetatem  ingraves¬ 
centem  solandam  *,  multum  detrimenti  deesset ; 
homines  enim  a  cunctis  malis,  ex  scaturigine, 
de  qua  sermo  fuit,  affluentibus,  versarentur  im- 
munes,  et  mente  sana  in  corpore  sano  gaude¬ 
rent.  Tunc  breve  et  irreparabile  vitae  spatium, 
longe  salubrius  et  gratius  degeretur.  Denique 


*  (C  We  curse  not  wine,  the  vile  excess  we  blame.” 

Armstrons, 

si  ita  res  se  haberent,  non  minoribus  licuerit, 
ineptiam  pervicacem  et  impietatem  lugere  ma¬ 
jorum.  Hinc  verba  Gregorii  edocti  in  Con¬ 
spectu  suo,  “  ut  sanus  sanam  prolem,  sic  mor- 
“  bosus  morbosam  gignit.” 


FINIS. 

